Մյուս ամենակարևոր հանգամանքներից մեկը, ըստ տնտեսագետի, տրանսֆերտներն են: «Ըստ էության, Կենտրոնական բանկը 2004 թվականից պարբերաբար հրապարակում է, 2004 թվականի թիվը՝ զուտ ներհոսքը 226 միլիոն դոլար է եղել, իսկ 2008-ին այդ թիվը մոտավորապես չորս անգամ ավելացել է: Եթե այս թվերը համեմատում ենք բյուջեի եկամուտների հետ, մոտավորապես բյուջեի 50-60 տոկոսը ստացվում է տրանսֆերտներ: Սա նույնպես չպետք է վերագրել մեր սիրելի նախագահին, որովհետև դրանք մեր հայրենակիցներն են, որոնք հայրենիքը թողել, արտագաղթել են», - շեշտեց տնտեսագետը: